b'\n_START_ARTICLE_\nEllukivi\n_START_PARAGRAPH_\nEllukivi (ka: Iila Ellu kivi, Elukivi) on r\xc3\xa4ndrahn ja ohvrikivi L\xc3\xa4\xc3\xa4ne-Viru maakonna Viru-Nigula valla ja Viru-Nigula kihelkonna Iila k\xc3\xbclas. _NEWLINE_Kivi m\xc3\xb5\xc3\xb5tmed on j\xc3\xa4rgmised: pikkus 9,3 m, laius 8,1 m, k\xc3\xb5rgus 3,0 m, \xc3\xbcmberm\xc3\xb5\xc3\xb5t 27,4 m._NEWLINE_Kohamuistendi j\xc3\xa4rgi, mis on Iila k\xc3\xbclast kogutud 1939. aastal, viheldi k\xc3\xa4ngu j\xc3\xa4\xc3\xa4nud kasvuga lapsi kivil noore kuu ajal kadakavihaga, et nad kasvama ja k\xc3\xb5ndima hakkaksid:_NEWLINE_Malla vallas Iila k\xc3\xbclas Hiie talu maa peal asub Hiiem\xc3\xa4gi. /---/ Sellessamas vallas ja k\xc3\xbclas Hiiem\xc3\xa4e talu maa peal asub praega suur kivi, t\xc3\xa4ma nimi on Ellu kivi. Eided teadasivad r\xc3\xa4\xc3\xa4kida: vanast, kui laps kasvuga k\xc3\xa4ngus oli ja jalgu alle ei saand, kui \xc3\xa4nam ei aitand saunas "harjaste vottamine" ega l\xc3\xb6ilis aurutamine, pidi lapsega menema noorekuu \xc3\xb6\xc3\xb6se Ellu kivile. Seal pidi lapse panema vatsuli kivi p\xc3\xa4\xc3\xa4le ja vihtlema kadakase vihaga. Siis oli laps hakanud kasvama ja kondima. (ERA II 216, 199/201 (1\xe2\x80\x932) < Viru-Nigula khk, Malla v, Iila k, Pikap\xc3\xb5llu t \xe2\x80\x93 V. Talu < isalt, August Talu, 56 a (1939).'